Exqrch/javanese-Komodo-pixelgpt huggingface dataset:
Asiling karyanipun ugi sampun naté kapacak wonten ing koran Kompas, Tempo, Jawa Pos, Suara Merdeka, Sinar Harapan, Media Indonesia, Suara Pembaruan, Jurnal Nasional, Horison, Nova, Suara Karya, Pikiran Rakyat, Kedaulatan Rakyat, Lampung Post, Radar Lampung, Haluan, Padang Ekspres, Riau Pos, Harian Global, lan sanès-sanèsipun
Kajawi taksih aktip nyerat karya sastra, piyambakipun sapunika ugi aktip wonten ing Dewan Kesenian Lampung (DKL) saha Aliansi Jurnalis Independen (AJI) Lampung, lan sapunika makarya wonten ing Lampung TV (grup MNC)
Isbedy Stiawan ugi asring dipunundhang wonten ing kathah adicara lan pentas pagelaran sastra lan budaya kados ta ing Johorbahru lan ing Kedah (Malaysia)
Lajeng tumut ugi wonten ing temu Penyair Nusantara ing Medan, Malaysia, saha Brunei Darussalam
Lajeng ndhèrèk temu sastrawan Indonesia ing Jambi, saha Tanjungpinang, Konggrès Cerpen Indonesia ing Bali, Riau, lan Banjarmasin, lan kathah kitha sanèsipun ing Indonesia.
Bernard Katz Sir Bernard Katz FRS (#ALIH) inggih punika salah satunggaling biofisikawan Inggris ingkang miyos wonten ing nagara Jerman
Piyambakipun dipundidik wonten ing König-Albert-Gymnasium ing kutha kelairanipun antawis taun 1921-1929 lan terus sinau babagan kadhokteran wonten ing Universitas Leipzig
Piyambakipun pikantuk dhokter nalika taun 1934, lan mlajar nuju ing Britania Raya nalika wulan Fèbruari 1935; bangkitipun Hitler sampun damel piyambakipun minangka campuran Yahudi Ruslan kaancem
Piyambakipun mungkasaken PhD nalika taun 1938 lan menangaken Beasiswa Carnegie saperlu sinau kaliyan John Carew Eccles wonten ing Sydney Hospital, Australia
Piyambakipun lajeng dipunnaturalisasikaken nalika taun 1941 lan kagabung kaliyan Royal Australian Air Force nalika taun 1942
Piyambakipun nelasaken masa Perang Pasifik minangka perwira radar
Wonten ing taun 1946, piyambakipun kondur dhateng UCL minangka direktur asisten
Katz dipunangkat minangka guru besar wonten ing UCL nalika taun 1952 lan KaBag Biofisika; piyambakipun ugi dipuntunjuk ing Royal Society
Piyambakipun tetep minangka KaBag Biofisika dumugi taun 1978 nalika piyambakipun dados profesor emeritus
Panaliténipun manggihaken sipat sinaps ingkang sajatosipun, persimpangan ing pundi sel saraf ngirimaken sinyal satunggal dhumateng sanèsipun lan tumrap jinis sel ingkang sanèsipun ugi
Saking taun 1950-an, piyambakipun nyinaoni biokimia lan aksi asetilkolin, sawijining molekul sinyal ingkang kaliyan punika sinaps ngubungaken "saraf motorik" kaliyan otot saperlu ngrangsang kontraksi
Katz menangaken Penghargaan Nobel ing babagan Fisiologi utawi Kedhokteran kanggé panemonipun bilih pembebasan neurotransmiter ing sinaps ingkang sipat "kuantal"—inggih punika wonten ing saben sinaps tartamtu jumlah neurotransmiter ingkang dipunbebasaken boten naté kirang saking jumlah tartamtu, lan manawi langkung mesthi minangka "perkalian" bilangan integral wonten ing jumlah punika
Karya Katz sampun "memacu" prabawa studi organofosfat lan organoklorin, basis studi pascaperang kanggé perantara saraf lan pestisida, kados ingkang dipuntemtokaken bilih siklus enzim kompleks gampil sanget kaganggu
Piyambakipun nampi Bebungah Nobel Fisiologi utawi Kedhokteran taun 1970 sesarengan kaliyan Julius Axelrod lan Ulf Svante von Euler saking karyanipun babagan biokimia saraf
Piyambakipun dipunanugrahi gelar kebangsawanan wonten ing taun 1970
Katz séda nalika yuswanipun sampun ngancik angka 92.
Iswadi Pratama Iswadi Pratama ingkang miyos ing tanggal 8 April 1971 ing Tanjungkarang, Lampung) inggih punika salah satunggaling sastrawan Indonésia
Iswadi ngrampungaken kuliah ing Jurusan Ilmu Papréntahan Fakultas Ilmu Sosial dan Ilmu Pulitik (FISIP) Universitas Lampung
Iswadi Pratama inggih punika putra angka gangsal saking enem sedhèrèkipun
Bapakipun inggih punika Ismail Somad, déné ibunipun inggih punika RNG Zakrofah
Iswadi sampun naté ngrampungaken pendhidhikanipun wiwit alit ing: Ing sadangunipun kuliah, Iswadi Pratama sampun aktip wonten ing kathah organisasi kemahasiswaan ing antawisipun Himpunan Mahasiswa Islam (HMI) ing taun 1992, Unit Kegiatan Mahasiswa Basa dan Seni (UKMBS) ing taun 1993, lan dados anggota ing Pergerakan Mahasiswa Islam Indonesia (PMII) ing taun 1994
Sak rampungipun kuliah, Iswadi Pratama sampun naté dados redaktur budaya Surat Kabar Umum 'Sumatera Post" saha Harian Umum Lampung Post, Bandar Lampung sadèrèngipun piyambakipun mutusaken kanggé nindakaken kesenian kanthi total
Ing aktivitas seninipun, Iswandi misuwur dados seniman ingkang saged nindakaken kalih jinis babagan seni, inggih punika seni teater saha sastra
Ing babagan teater, Iswandi aktip dados aktor, panulis naskah saha sutradara
Piyambakipun ugi sampun naté gabung kaliyan sapérangan golongan teater ing antawisipun inggih punika "Teater Kuru Setra" (1992) saha Teater Api
Kalih taun salajengipun, piyambakipun medal saking Teater Kuru Setra saha mbentuk Forum Semesta (1994)
Nanging teater punika saged pecah, lajeng piyambakipun ndhirikaken Teater Satu (1996) ing Lampung
Padamelanipun Iswandi inggih punika dados Redaktur Seni Budaya Lampung Pos, Pendiri harian Sumatera Pos, Editor Penerbit Kata-Kita, saha Redaktur tabloid Sapu Lidi
Piyambakipun sampun naté mentasaken drama ingkang idenipun saking puisi-puisi karyanipun piyambak, ing antawisipun inggih punika "Ruang Sekarat", "Aljabar", "Rampok", "Ikhau", "Nak", "Menunggu Saat Makan", "Dongèng Tentang Air", "Nostalgia Sebuah Kota: Kenangan Pada Tanjung Karang", "Aruk Gugat", lan sapanunggalanipun
27 penghargaan ingkang pikantuk saking perlombaan /festival:
Tatengkeng Jan Engelbert Tatengkeng utawi JE Tatengkeng utawi Oom Janingkang ingkang miyos wonten ing Kolongan, Sangihe, Sulawesi Utara, Hindia Walanda ing tanggal 19 Oktober 1907 lan séda ing Ujung Pandang, Sulawesi Selatan, Indonésia ing tanggal 6 Maret 1968 inggih punika kalebet salah satunggaling sastrawan ing Indonésia ingkang kalebet pujangga énggal sareng kaliyan Sutan Takdir Alisyahbana, Amir Hamzah, Sanusi Pane, Armijn Pane, lan sanès-sanèsipun
Manawi dipuntandhingaken kaliyan kanca-kanca pujangga sanèsipun, J.E
Tatengkeng utawi ingkang asring dipunceluk Oom Jan punika gadhah khas piyambak, inggih amargi piyambakipun punika pujangga Kristen ingkang asring nampilaken sisih religi wonten ing karya-karyanipun
Salah satunggaling karyanipun ingkang sanget misuwur inggih punika buku kempln puisi kanthi irah-irahan "Rindu Dendam" ingkang ngewrat 32 sajak asiling karyanipun
Tatengkeng kalebet tiyang ingkang bejo saged sekolah ing jaman punika
Piyambakipun miwiti pendhidhikanipun ing satunggaling sekolah Walanda, HIS, ing Manganitu
Piyambakipun lajeng nerasakne sekolah ing "Christelijk Hogere Kweekschool" utawi Sekolah Menengah Tinggi Pendidikan Guru Kristen ing Sala, Jawa Tengah.
Nalika sinau ing sekolah punika, J.E
Tatengkeng wiwitan kulina kaliyan "Tachtigers", salah satunggaling aliran kesusatraan Walanda ingkang ugi dipunsebat dados aliran angkatan 80-nan
Aliran kasebat ingkang salajengipun saged paring pangaribawa dhateng asiling karyanipun
Nanging amargi wonten sapérangan péranganing aliran kasebat ingkang boten dipunsarujuki déning piyambakipun, J.E
Tatengkeng lajeng nyampuraken aliran kasebat kaliyan gambaran alam
Kajawi dados penyair, J.E
Tatengkeng ugi dados satungaling nagarawan
Piyambakipun sampun naté dados Mahamantri Nusa Tenggara Wétan kaping sekawan ing tanggal 27 Dhésèmber 1949-14 Maret 1950
Kegiyatan sanèsipun saking J.E
Tatengkeng piymbakipun ugi dados aktivis ing dunya pendhidhikan
Piyambakipun dados guru lan naté dados kepala sekolah ing laladan ing papua, ugi kecathet dados salah satunggaling ingkang ndhirikaken Fakultas sastra Universitas Hassanuddin Ujung Pandang utawi Makassar
Puisi ingkang kapacak wonten ing majalah Pujanga Baru: Puisi ingkang kapacak wonten ing majalah sanèsipun:
Hermes Hermes (Basa Yunani: Ἑρμῆς) punika déwa ingkang mbeta pesen wonten ing mitologi Yunani
Hermes punika wiyos wonten ing Gunung Kellina ing Arkadia
Hermes putra saking Zeus lan Maia sarta kalebet salah satunggaling déwa Olimpus
Hermes punika "pelindung" laladan winatesan, para pangelana, gembala, sesorah, sastra lan puisi, ulah raga, pangukuran, patemon, lan sesadéan
Simbolipun kados ta bulus, pitik jago, sandhal lan topi ingkang wonten swiwinipun, lan kadukeus (tongkat saking Apollo saking patemon Lira)
Wonten ing mitologi Romawi, Hermes punika minangka Merkurius, "déwa perdagangan" ingkang dipunadaptasi saking mitologi Etruska
Kajawi manggihaken lira, Hermes ugi dipunpitadosi manggihaken manéka jinis ulah raga kados ta gulat, balap, lan tinju saéngga dipunwastani minangka "déwa atletik"
Hermes punika dados palindung para ulah ragawan lan paring pambiyantu dhateng altet ingkang gerah
Para pelancong ugi pari sesembahan dhateng Hermes sadèrèngipun tindakan supados slamet anggènipun tindakan
Minangka déwa ingkang mbeta pesen, Hermes gadhah tugas ngirim pesen saking para déwa ing Olimpus dhateng para manungsa
Hermes ngginakaken sandhal ingkang wonten swiwinipun nalika nglampahi tugasipun
Tugas mbeta pesen ugi dipunlampahi déning dewi Iris
Kajawi punika Hermes ugi gadhah tugas paring pambiyantu dhateng para roh supados manggihaken margi dhateng "donya bawah"
Hermes punika salah satunggaling déwa ingkang saged mlebet lan medal "donya bawah" kanthi bébas
Déné déwa sanèsipun ingkang saged nglampahi pérangan kasebat inggih punika Hades, Persefone, Hekate, lan Thanatos
Hermes punika déwa paling enèm nomer kalih ing antawisipun déwa Olimpus sasampunipun Dionisos
Hermes ugi wonten gayutan kaliyan Afrodit lan gadhah laré kanthi nama Hermafroditos
Nama Hermes punika asalipun saking Basa Yunani, "herma"
Déné "Herma" punika cagak persegi saking watu utawi perunggu ingkang wonten patung sirah ing pérangan nginggil lan patung "piranti kelamin" priyantun kakung ing pérangan ngandhapipun
Nalika masa kuna, cagak punika padatanipun mapan wonten ing laladan watesan supados dados kabegjan
Pérangan punika wonten gegayutanipun kaliyan peran Hermes ingkang wiwitanipun kalebet simbol "piranti kelamin" lan watesan sadèrèngipun dipunsembah minangka déwa "perdagangan" lan "perjalanan"
Kuil Hermes wonten ing Yunani lan pusat pamujanipun wonten ing Feneros, Arkadia, papan kanggé festival Hermonea ingkang dipunwontenaken kanggé paring pakurmatan
Kathah lukisan témbok ingkang dipun"persembah"aken dhateng Hermes kapanggihaken wonten ing agora kutha Athena
Wonten ing gegayutanipun kaliyan agora (pasar), Hermes punika minangka déwa "pelindung perdagangan"
Hermes punika gadhah kathah ajejuluk kados ta:
Kwee Tek Hoay Kwee Tek Hoay ingkang miyos wonten ing Bogor, Jawa Barat ing tanggal 31 Juli 1886 lan séda ing Cicurug, Sukabumi, Jawa Kulon ing tanggal 4 Juli 1952 inggih punika salah satunggaling sastrawan Indonésia, Melayu Tionghoa saha tokoh ajaran Tridharma (Sam Kauw Hwee)
Piyambakipun kathah nyerat karya sastra mliginipun novèl saha drama, pagesangan sosial, saha agaman masarakat Tionghoa peranakan
Karyanipun ingkang misuwur inggih punika "Drama di Boven Digoel", "Boenga Roos dari Tjikembang", "Atsal Moelahnja Timboel Perobahan Tionghoa jang Modern di Indonesia", saha "Drama dari Krakatau"
Kwee Tek Hoay inggih punika putra ingkang paling mbarep saking pasangan Kwee Tjiam Hong saha Tan Ay Nio
Wiwit yuswanipun 8 taun, Kwee Tek Hoay mlebet sekolah Tionghoa ingkang ngginakaken basa pengantar Hokkian
Pendhidhikanipun ingkang kaping pungkasan sami kaliyan tingkat sekolah dhasar ing wekdal sapunika
Sasampunipun lulus saking sekolah kasebat lajeng piyambakipun sinau kaliyan satunggaling guru
Ing wekdal kasebat, keturunan Tionghoa boten kénging mlebet sekolah Walanda, amargi ingkang pareng mlebet sekolah punika inggih namung putra bangsawan utawi gadhah pangkat
Kwee Tek Hoay nikah kaliyan Oei Hiang Nio ing sasi Pebruari 1906 lan pinaringan tigang putra
Putranipun ingkang mbarep inggih putri kanthi nama Kwee Yat Nio ingkang ugi remen kaliyan babagan jurnalistik
Déné kalih rayinipun, Kwee Tjun Gin saha Kwee Tjun Kouw langkung remen ing babagan dagang
Ing tanggal 4 Juli 1952, Kwee Tek Hoay séda ing Cicurug, Sukabumi amargi dipunperjaya kaliyan saklompok prampok
Piyambakipun inggih tiyang ingkang sepisanan nyuwun supados jenasahipun dipunbakar lan wiwit wekdal punika kathah tiyang Tionghoa ingkang ndhèrèk jejakipun.
Rica-rica pitik Rica-rica pitik iku sawijining panganan kang digawé saka daging pitik
Panganan iki asalé saka Manado, Sulawesi Utara
Tembung rica asalé saka basa Manado kang tegesé "pedhes" utawa lombok
Resep kanggo nggawé rica-rica pitik akèh maceme, uga cara masake, kang padha ya iku rasané kang pedhes
Pitik rica-rica disugatake karo sega lan bawang goreng sarta timun.
Hades Hades (Basa Yunani: ᾍδης, Hadēs, utawi Ἅιδης, Háidēs) punika déwa "bawah tanah" wonten ing mitologi Yunani
Hades punika putra paling sepuh saking Kronos lan Rea
Hades sesarengan kaliyan sedhèrèkipun ngalahaken para Titan lan mendhet alih kakuwasaan donya
Zeus, Poseidon, lan Hades piyambaj punika ngawontenaken "undian" kanggé nemtokaken papan kakuwasaan lajeng Hades punika pikantuk "donya bawah"
Amargi asosiasinipun kaliyan donya bawah, Hades asing dipunwastani minangka "déwa kematian" nanging sajatosipun boten
Wonten ing mitologi Romawi, Hades dipunsebat minangka Pluto, Dis Pater, lan Orkus
Déné wonten ing mitologi Etruska déwa ingkang sami punika Aita
Simbol kanggé Hades punika "Helm kegelapan" lan "anjing berkepala tiga", Kerberos
Istilah Hades wonten ing kekristenan lan wonten ing Basa Yunani Koine punika sami kaliyan "sheol" ing ajaran Yahudi (שאול, kuburan utawi bolongan ing bumi) lajeng merujuk dhateng papan kanggé rohipun manungsa
Déné konsèp neraka wonten ing agami Kristen punika langkung mirib kaliyan konsèp Tartaros ing mitologi Yunani, péranganing Hades ingkang peteng lan medeni punika kaginakaken kanggé papan "penyiksaan" lan "penderitaan"
Asaling nama "Hades" utawi "Aides" punika dèrèng cetha
Wonten tiyang ingkang gadhah pamrayogi bilih nama "Hades" punika asalipun saking "a-idein" ingkang ateges "ingkang boten katingal"
Déné sanèsipun ngandharaken bilih Hades punika asalipun saking hadô utawi chadô, saéngga Hades punika ateges "ingkang gadhah sadaya" utawi "ingkang nampi sadaya"
Hades punika asring dipungambaraken minangka déwa ingkang gadhah janggut peteng kanthi busana ingkang mewah lan nembé nyekel tongkat utawi dwisula
Hades ugi dipungambaraken minangka déwa ingkang paring kkasuburan saking kranjang ingkang awujud sungu "(komukopia)"
Salah satunggaling jejuluk kanggé Hades inggih punika Pluton (kasugihan) amargi "mineral berharga" wonten ing sangandhaping lemah lan kagunganipun Hades
Sofokles nyebat Hades punika "Dia Yang Kaya"
Jejuluk Hades sanèsipun inggih punika Poysemantor ("penguasa banya benda"), Polidegmon ("Yang menerima banyak hal"), Nekrodegmon ("Penerima orang mati"), Nekron Soter ("Penyelamat orang mati"), lan Eubuleus ("Penasehat yang baik")
Hades ugi dipunsebat minangka Zeus Khthonios ("Zeus donya bawah"), "Dia yang sunyi", lan "Raja para roh".
Linus Suryadi Agustinus Linus Suryadi Agustinus ingkang miyos wonten ing dhusun Kadisobo, Sléman, Yogyakarta ing tanggal 3 Maret 1951 lan séda ing Yogyakarta tanggal 30 Juli 1999 inggih punika salah satunggaling penyair ugi sastrawan Indonésia ingkang kathah nyerat puisi
Linus Suryadi inggih punika putra nomer kalih saking sedasa sedhèrèkipun ingkang asalipun saking kulawarga tani
Pendhidhikanipun ing sekolah dhasar dipuntindakaken ing SD ing dhusunipun
Lajeng piyambakipun nerasaken sekolah ing SMP Kanisius Sléman, lajeng nersaken ing SMA Bopkri I
Sasampunipun lulus SMA ing taun 1970, Linus nerasaken sekolah ing jurusan Basa Inggris ABA saha ing IKIP Sanata Dharma, nanging ing sekolah kekalihipun piyambakipun boten lulus
Linus sinau kathah jinis ngilmu sanèsipun kanthi otodidak
Ing taun 1970, Linus wiwitan sepisanan nyerat puisi saha esai nalika gabung kaliyan "Persada Klub" ing ariwarta minggon "Pelopor Yogya" ingkang dipunpimpin déning pujangga asalipun saking Pulo Sumba, inggih punika Umbu Landu Peranggi
Ing taun 1979 – 1986, piyambakipun dados redaktur kabudayan ariwarta "Berita Nasional" ing Yogyakarta
Linus asring ndhèrèk ugi panalitèn – panaliten kanthi informal utawi formal, mliginipun ingkang ngengingi bab kabudayan
Linus dados anggota Dewan Kesenian Yogyakarta kanthi dangunipun 3 periode saking taun 1986 – 196
Lajeng, piyambakipun ugi dados pemimin redaksi jurnal kabudayan Citra Yogyakarta ingkang dipunwedalaken déning Dewan Kesenian Yogyakarta, ing taun 1987 – 1999
Ing taun 1982, Linus ndhèrèk Program Menulis Internasional ing Universitas Iowa, Iowa City, Amérikah Sarékat
Linus ugi naté ndhèrèk "The Indonesian Cultural Festival", ing London, sareng kaliyan penyair-penyair Indonesia sanèsipun kados ta, Sapardi Djoko Damono, Subagio Sastrowardoyo, Taufiq Ismail, Eka Budianta, Toeti Heraty, saha Edi Sedyawati ing taun 1990
Bukunipun ingkang sapisan dipunwedalaken déning PT Dunia Pustaka Jaya inggih wujud cariyos kanggé laré-laré, saha Perang Troya ing taun 1977
Déné karya-karya sanèsipun ing antawisipun inggih kados makaten: Penghargaan
Penghargaan ingkang sampun naté dipunasilaken déning Linus ing antawisipun inggih bebungah seni saking pamaréntah Yogyakarta kanggé babagan sastra (1984)
Saking BBC London Seksi Indonésia kanggé mengeti para pujangga saha sastrawan Indonésia ingkang sampun séda, kanthi puisinipun "Berlayar" (1976)
Kumpulan puisi "Rumah Panggung" pikantuk penghargaan saking Pusat Basa, Jakarta, (1994).
Mansur Samin Mansur Samin inggih punika salah satungaling sastrawan Indonésia ingkang miyos wonten ing Batang Toru, Tapanuli Selatan, Sumatera Utara, 29 April 1930)
Mansur Samin ingkang minangka adhik kandhungipun H
Ali Husin Samin Sirgegar, déné bapakipun inggih punika Ahmad Amin Siregar inggih ugi asring dados juru main teater saha ing sapérangan ndhèrèk terjun ing dunya filem
Nama Samin piyambak pikantuk saking namanipun simbahipun, inggih punika Ahmad Samin Siregar
Mansur Samin naté sinau wonten ing SMA Sala
Piyambakipun sampun naté dados guru, redaktur Siaran Sastra RRI solo, redaktur minggon "Adil", (Sala), wartawan harian "Merdeka" (Jakarta), saha redaktur kalawarta "Cerpen"
Sajakipun ingkang kanthi irah-irahan “Raja Sisingamaraja”, pikantuk bebungah juara kaping kalih saking kalawarta "Sastra" ing taun 1963
Déné karya-karya sanèsipun ing antawisipun inggih punika: Kajawi nyerat puisi, mansur Samin ugi kathah nyerat cariyos kanggé laré-laré
Bebungah Alam, Hidup ya iku Kerja, Kesukaran Terkalahkan, Percik Air Batang Toru, Warna dan Kasih, saha Urip yang Tabah
Mansur Samin ugi naté nyerar cariyos kanggé laré-laré alit kanthi irah-irahan “Kuto Anak Désa Terasing”
Déné cariyos kasebat nyariosaken satunggaling guru ingkang rawuh ing satunggaling désa ing Sumatera
Satunggaling agen modernitas ingkang dipuntugasaken nagara kanggé dadosaken murid-murid ing sekolah punika langkung gadhah adab
Lare-laré punika asalipun saking suku ingkang taksih asing lan taksih dipunanggep ndésa lan tebih saking gaya pagesangan ingkang modhèren
Cariyos punika ingkang sapunika ugi saged dipuntingali saking novèl “Laskar Pelang” karyanipun Andrea Hirata
Mansur Samin ugi nilar kathah karyanipun ingkang kapacak wonten ing kathah bukunipun, ing antawisipun: Déné tuladha sajak-sajakipun inggih punika kados makaten:
Musiyum Mandala Wangsit Siliwangi Musiyum Mandala Wangsit Siliwangi punika musiyum senjata ingkang wonten ing Jalan Lembong 38, Bandung, Jawa Kulon
Musiyum punika wiyaripun areal 4176 mèter pasagi lan wiyaripun bagunan punika 1674 mèter pasagi
Mapan wonten ing gedung ingkang naté kaginakaken kanggé markas Divisi Siliwangi kapisan ing kutha Bandung (Staf Kwartier Territorium III Divisi Siliwangi) ing taun 1949-1950 ingkang mapan ing "Oude Hospital Weg" (sapunika Jalan Lembong)
Wangunan punika dipunyasa ing taun 1910 kanthi fungsinipun rumiyin kanggé "Militaire Akademie Bangung" sapunika yasan mau nglampahi alih fungsi dados musiyum inggih punika Musiyum Mandala Wangsit Siliwangi
Minangka markas militèr, ing tanggal 23 Januari 1950 gedung punika naté dados sasaran utami serangan Angkatan Perang Ratu Adil (APRA) ing ngandhaping pimpinan Kapten Raymond Westerling
Ing prastawa mau ingkang palastra punika 79 prajurit TNI/Siliwangi kalebet Mayor Adolf Lembong
Mirsani wigatosipun nglestantunaken warisan aji-aji perjuangan dhateng para génerasi eném supados tansah eling sarta marisi tumindak ingkang ngemu aji perjuangan supados njagi bangsa tetep wutuh, awit saking punika Kodam III/Siliwangi gadhah kekajengan damel Musiyum Mandala Wangsit Siliwangi
Kanggé nglampahi kekajengan punika, lajeng dipunkempalaken manéka barang koleksi ingkang ngandhut aji sajarah saking kurun wekdal antawisipun masa perjuangan kamardikan, masa perang kamardikan, lan masa salajengipun ingkang gegayutan kaliyan perjuanganipun Divisi Siliwangi lan warga Jawa Kulon
Musiyum Mandala Wangsit Siliwangi punika resmi déning Pangdam III/Siliwangi kaping 8, Kolonel Ibrahim Adjie nalika tanggal 23 Mèi 1966 lan mlebet ing kategori musiyum sajarah utawi perjuangan tingkat kodam
Minangka sarana kanggé pendidikan, ing Musiyum Mandala Wangsit Siliwangi kajangkepi ugi kaliyan lukisan diorama lan ruwang audio visual kanggé muter filem dokumenter (wiwit saking taun 1990 boten dipun-ginakaken malih amargi risak) perjuangan Divisi Siliwangi lan rakyat Jawa Kulon
Barang-barang ingkang dados kolèksi Musiyum Wangsit Mandala Siliwangi punika kados ta gaman tradhisional wujud kujang, keris, pedhang, golok, tombak, panah, pedhang saking pring, lan samurai
Ugi wonten "senjata api" saking manéka jinis lan manéka kendharan militèr ingkang naté dipunginaken
Koleksi sanèsipun punika piranti ingkang naté kaginakaken Divisi Siliwangi lan warga Jawa Kulon anggènipun perang kanggé njagi dhaérahipun
Kajawi punika wonten ugi foto-foto perjuangan saking masa revolusi fisik ing taun 1945 dumugi taun 1949, foto-foto Panglima Siliwangi, tandha pangkat, lencana, Panji Siliwangi, arta, peta lan sanès-sanèsipun.
Cluj-Napoca Cluj-Napoca (; Jerman: "Klausenburg"; #ALIH; Latin: "Castrum Clus, Claudiopolis"; basa Dacia: "Napoca" utawi "Napuca"; #ALIH, "Kloiznburg"), limrahipun dipuntepang minangka Cluj, inggih punika kutha ingkang ageng kaping -4 ing Rumania, dan kutha krajan Provinsi Cluj, Transilvania barat laut
Secara géografis, kutha punika manggèn sejauh 441 kilomèter saking Bucuresti, 409 km saking Budapest lan 465 km saking Belgrade
Cluj-Napoca manggèn ing lembah sungai Someşul Mic
Kota punika dipunanggep dados kutha krajan boten resmi Transilvania, lan, ing taun 1790-1848 lan 1861–1867, dados kutha krajan Kepangeranan Agung Transilvania
Ing 1 Januari 2009, kutha punika gadhah jumlah penduduk punika 306.474 jiwa
Wewengkon metropolitan Cluj-Napoca sendiri berpenduduk sebesar 379.705 jiwa, sawatara wewengkon peri-urban (Rumania: "zona periurbană") mencapai hingga 400.000 penduduk
Cluj-Napoca punika salah satunggaling punjer akademik, budaya, indhustri lan bisnis ingkang wigati ing Rumania
Miturut kalawarta "InformationWeek", Cluj-Napoca kaliyan cepat dados teknopolis Rumania.
Clube Atlético Mineiro Clube Atlético Mineiro inggih punika klub bal-balan brazil, klub ingkang nduwèni basis ing Belo Horizonte, Brasil
Gerald Edelman Gerald Maurice Edelman(#ALIH) inggih punika salah satunggaling ilmuwan Amérika Sarékat
Edelman menangaken Penghargaan Nobel ing babagan Fisiologi utawi Kedhokteran ing taun 1972 kanggé karyanipun babagan sistem kekebalan sesarengan kaliyan Rodney Robert Porter
Nalika taun 1950, Edelman nampi gelar sarjana saking Ursinus College, Pennsylvania
Lajeng piyambakipun nglampahi pendidikan wonten ing University of Pennsylvania lan pikantuk gelar dhokter saking Fakultas Kedhokteran wonten ing taun 1954
Setunggal taun lajengipun, piyambakipun gabung kaliyan U.S
Army lan dados kapten wonten ing Korp Medis lan praktek wonten ing Station Hospital ing Paris, Perancis
Wonten ing taun 1957, piyambakipun dados mahasiswa sarjana wonten ing Rockefeller Institute, pikantukm Ph.D
Sabibaripun lulus, piyambakipun dipunangkat minangka Pembantu Dekan kanggé Mahasiswa Sarjana wonten ing Institut Rockefeller
Saking taun 1963 dumugi taun 1966, Edelman dados Dekan Kolega saperlu Studi Sarjana
Wiwit taun 1966, piyambakipun dados guru besar wonten ing Rockefeller University
Gerald Edelman inggih punika pendiri lan direktur The Neurosciences Institute, pusat panalitén nirbala wonten ing San Diego ingkang ngemot babagan dhasar biologis fungsi polo ingkang langkung inggil wonten ing manungsa